En liten (ca. 2 millimeter), avlang vanntråkker, gulbrun til mørkbrun på farge. Hodet er forholdsvis stort, fasettøynene middelsstore og litt utstående. Pannen er rundet, tett og fint punktert. Pronotum er avrundet firkantet, med grove punktgroper, særlig i midten. Dekkvingene er litt pæreformede, kraftig punktert, punktene danner litt uregelmessige rader. Arten mangler flygevinger og kan ikke fly.